Amaia Rodriguez Aguirre

Amaia Rodriguez Aguirre (Eibar, Gipuzkoa, 1991ko urriaren 22a) ikasketez itzultzailea da eta Irakasle Masterra (EHU) ere egin zuen. Bai itzultzaile bai atzerriko hizkuntzen irakasle jardun ondoren, ikerketaren bidea hartu zuen. Hizkuntzen didaktikan doktorea da. 

 Ibilbide akademikoa 
Ikasketez itzultzailea da eta Irakasle Masterra (EHU) ere egin zuen.

 Ibilbide profesionala 
Itzultzaile zein atzerriko hizkuntzen irakasle jardun izan du. Besteak beste Baionako Bernat Etxepare Lizeoan. 2025etik UEUren GOI Ikastegiko Irakasle Masterreko irakaslea da.

 Ikerketa 
Hizkuntzen didaktikan doktorea da. 2025eko abenduan, defendatu du bere doktorego-tesia: Ahozko Handia Elebidunaren (euskara-frantsesa) didaktika eleanitza murgiltze ereduan (Bordele-Montaigne Unibertsitatea eta EHU, 2025). Lan horretan Baionako Bernat Etxepare lizeoko ikasleekin Ahozko Handia (AH) proba elebiduna lantzeko Sekuentzia Didaktiko (SD) baten esperimentazioa aztertu zuen. Proba hori bi kidez osatutako epaimahai baten aitzinean gauzatzen da: epaimahaikide bat euskal gaietan aditua da eta bestea ez da euskalduna. Ikasleek egoera komunikatibo horri erantzuteko behar dituzten gaitasun elebidun eta soziolinguistikoak lantzeko SD elebidun bat diseinatu eta esperimentatu zuen Rodriguezek eta ondorengo analisian ikusi zuen ikasleen ekoizpenetan estrategia elebidunak garatuagoak direla eta egoeraren irakurketa osatuagoa dela. SDak baliagarri direla ondorioztatu zuen Rodriguezek, murgiltze-ereduko ikasleek Ahozko Handia azterketan eta egunerokoan behar izaten dituzten gaitasun elebidun eta soziolinguistikoak lantzeko baliagarri direla.

 Dibulgazioa 
UEUk ikertzaile gazteen ikusgarritasuna areagotzeko eta dibulgaziora begira sortutako hainbat ekimenetan parte hartu du. Ikergazte kongresuan behin baino gehiagotan izan da eta 2025ean Batzorde Dinamizatzaileko kide izan zen. Urte bereko Ikerl(h)ari bideopodcastean ere parte hartu zuen.

 Erreferentziak 

 Kanpo estekak 



Kategoria:Euskal Herriko ikertzaileak
Kategoria:Eibartarrak
Kategoria:Emakume ikertzaileak
Kategoria:Euskal Herriko itzultzaileak
Kategoria:Euskal Herriko irakasleak